เมื่อเช้าโดนแมวบ้านตัวเองกัด แมวตัวนี้ถูกแมวคนอื่นกัดมาจนเป็นแผลแล้วทีนี้เห็นแผลแมวมันบวมเมืนมีหนองอยู่เลยเอามือไปบีบออก แต่ว่าแมวตัวนี้มันพึ่งฉีดวัคซีนไปเมื่อวันที่ 22 เม.ย 62 อาการแมวตอนนี้ปกติ ไม่ซึมเศร้า กินข้าวได้ปกติ แต่ตอนนี้มือที่โดนกัดรู้สึกเจ็บแบบจุกๆที่มือ ถ้าไม่ไปฉีดยาได้ไหมคะ หรือว่า ควรต้องไปคะ
สวัสดีค่ะ หากเป็นแมวที่เลี้ยงเอง อาจเฝ้าสังเกตอาการแมวไปก่อนก็ได้ โดยหากแมวไม่มีอาการผิดปกติภายใน 1-2 วัน แสดงว่าแมวก็ไม่น่าเป็นโรคพิษสุนัขบ้า และหากแมวไม่ตายภายใน 4-5 วัน (แมวที่เป็นโรคพิษสุนัขบ้าจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้าแต่อย่างใด ดังนั้น ก็ไม่ต้องไปฉีดวัคซีนพิษสุนัขบ้าค่ะอย่างไรก็ตาม หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะนอกจากนี้ หากแผลมีเลือดออก ก็ควรล้างทำความสะอาดบาดแผลให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น และเช็ดแผลต่อทุกวันด้วยน้ำเกลือ หลีกเลี่ยงไม่ให้แผลโดนน้ำจนกว่าจะหายค่ะ แต่หากเป็นบาดแผลเปิด หรือแผลลึก แนะนำควรไปพบแพทย์เพื่อให้ดูแลแผลให้ และทานยาปฏิชีวนะร่วมด้วยค่ะสำหรับแผลของแมว หากยังคงมีหนอง ก็ควรไปพบสัตวแพทย์เพื่อให้ดูแลแผลให้ค่ะ หากแมวเกิดการติดเชื้อในกระแสเลือด ก็อาจทำให้เสียชีวิตได้ค่ะ